BoobaLoo: Grootste babaskou binnekort in Pretoria | Maroela Media
Die grootste baba-en-kleuter-ekspo wat Pretoria nóg gesien het, gaan oor twee dae sy deure oopmaak by die Sun Arena, Time Square.
Hierdie jaar spog die ekspo met meer as 100 uitgesoekte uitstallers. Die Dis-Chem BoobaLoo Expo vir ma’s, kleuters en babas bied dus alles waarna swanger vroue, nuwe mammas en selfs ervare mammas soek. Dié uitstallers spog elkeen met die beste wat die Suid-Afrikaanse babamark bied.
Daar is hierdie jaar weer fantastiese pryse op die spel en een gelukkige wenner gaan wegstap met die groot prys van meer as R200 000!
Die ekspo bied insiggewende Mamma Meesterklasse aan en spog weer met unieke produkte, dienste, deskundige seminare, fantastiese spesiale aanbiedinge deur die uitstallers, vermaak vir die kinders en opwindende kompetisies. Daar is ook 1 000 gratis geskenkpakkies wat weggegee word.
Die span en borge sien uit om die duisende gesinne te verwelkom. Hierdie jaar is Dis-Chem die hoofborg en die ekspo vind weer plaas by die Sun Arena, Time Square, op 1, 2 en 3 Maart 2019.
Kaartjies is beskikbaar by Computicket teen R80 per persoon. Kinders onder 10 kry gratis toegang.